**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ ФИЛОСОФИЯ ЖӘНЕ САЯСАТТАНУ ФАКУЛЬТЕТІ**

**ФИЛОСОФИЯ КАФЕДРАСЫ**

**«АЛЬ-ФАРАБИ ФИЛОСОФИЯСЫ: ҚАЗІРГІ ЗАМАНҒЫ ОҚУ»**

пәні бойынша

**ҚОРЫТЫНДЫ ЕМТИХАН БАҒДАРЛАМАСЫ ФИЛОСОФИЯ МАМАНДЫҒЫНЫҢ 2 КУРС МАГИСТРАНТТАРЫНА АРНАЛҒАН**

5 ESTC

Пән бойынша ОӘК Философия және саясаттану факультетінің

Ғылыми кеңесінде **БЕКІТІЛГЕН.** №12 Хаттама, 26.06.2020

Философия кафедрасының мәжілісінде **қарастырылып,**

**ұсынылған.**

Хаттама №41, 16.06.2020.

Факультеттің әдістемелік бюросы **ұсынған.**

Хаттама №11, 18.06.2020.

Алматы, 2020

«аль-Фараби философиясы: қазіргі заманғы оқу» пәнінің

оқу-әдістемелік кешені.

Құрастырушы: филос.ғ.д., профессор Алтаев Д.А.

**ҚОРЫТЫНДЫ ЕМТИХАН БАҒДАРЛАМАСЫ**

**«АЛЬ-ФАРАБИ ФИЛОСОФИЯСЫ: ҚАЗІРГІ ЗАМАНҒЫ ОҚУ»**

пәні бойынша

**Емтиханның оқу тақырыптары:** Қорытынды емтихан ауызша ZOOM платформасында өтеді. Оның тақырыптық мазмұны жұмыстардың барлық түрлерін қамтиды: дәрістер мен семинар тақырыптары және студенттердің өзіндік жұмыстарына арналған тапсырмалар.

**Оқыту нәтижелері:**

- әл-Фараби дүниетанымының қалыптасуы теориялық принциптерін анықтай білу;

- әл-Фараби философиясының ерекшеліктерін түсіну

- әл-Фараби ғылыми-философиялық тағылымы бойынша бағдарға ие болу;.

- әл-Фараби шығармашылығындағы дін мен философияның байланысын анықтау

- әл-Фараби: этикалық және эстетикалық көзқарастарын философиялық тұрғыда талқыға салу

- Әбу Насыр Әл-Фарабидің «Музыканың Үлкен Кітабы», «Қайырымды қала тұрғындарының көзқарастары» трактаттарындағы негізгі философиялық идеяларын ашу.

**Емтиханды өткізу түрі:**

Қорытынды емтихан ауызша түрінде ZOOM платформасында өткізіледі. Егер магистрант ауызша емтихан ережелерін бұзса, оның нәтижесі жойылады. Балл кою уақыты - 48 сағатқа дейін. «әл-Фараби философиясы: қазіргі заманғы оқу» пәнінен ауызша сұрақтарының жалпы саны – 3 сұрақ.

**Емтиханға дайындалуға арналған тақырыптардың тізімі мен қысқаша мазмұны:**

**1 Тақырып** «Әл-Фараби философия феномені және Қазақстанның мәдени белгісі ретінде»

Әл-Фараби феномені – теңдесі жоқ құбылыс. Оның баға жетпес ғылыми мұрасының жалпыадамзаттық маңызы бар. Ұлы ойшыл – орта ғасырларда ірі сауда орталығы, ғылым-білім және мәдениет ошағы болған Отырардың тумасы. Ол – әлемдік деңгейдегі тұғырлы тұлға, біздің мақтанышымыз. Әл-Фараби – Батыс және Шығыс мәдениеті арасындағы алтын көпір. Ұлы ұстаз ғылымның басты мұраты адамзат игілігіне қызмет ету деп білді. Оның пікірінше, ғылым өркениетті дамыту жолында нақты пайда әкелуі керек. Ғылымның дамуын философия, мораль және діни нормалармен үндестік арқылы қарастыру – ойшыл дүниетанымының басты ерекшелігі.

**2 Тақырып** «әл-Фараби философиясының қалыптасуы»

Ортағасырлық Ислам мәдениеті мен философиясы өз дәуірінен озып, бүгінгі күнде де адамзат игілігі үшін қызмет етуде. Екінші ұстаз атанған әл-Фараби сынды ғылымдағы ірі тұлға арқылы қазақ халқы өзін мақтан тұтады. Ол өзінің ке­ремет философиялық ілімдері арқылы түркілік ойлау, түркілік дүниетаным, түркілік интеллект мүмкіндігінің қаншалықты жоғары екендігін бүкіл Еуропаға паш етті. Ортағасырлық Ислам ренессансының Еуропа ғылымына жасаған ықпалы Еу­ропалық ренессанс дәуірінің басталуына алып келіп, әсі­ресе, жаратылыстану ғылымдарының дамуына жасаған әсері еуропалық өркендеу дәуірінің бетін ашты. Ислам мәдениетінің гүлденуі ортағасырлық ислам фи­ло­софиясының ірі өкілдері әл-Кинди, әл-Фараби, ибн-Сина, әл-Ғазали, ибн-Рушд сынды алып тұлғаларды өмірге алып кел­ді. Ең бастысы, мұсылмандық Шығыс эллиндердің ұлы ру­хани мұраларын кейінгі ұрпаққа жеткізе білді.

**3 Тақырып** «әл-Фараби метафизикасы»

Әл-Фараби: ««Метафизика» деген ғылым бар, ол құдіретті ғылым» дейді. «Метафизика» деген физикадан кейінгі деген сөз. Аристотель «Метафизика» деген еңбек жазған. Дүние жүзіндегі барлық нәрсені түсіндіруші – физика. Альберт Эйнштейн: «физика астро­номияның қарындасы еді, енді физиканың қарындасы биология» – дейді. Биология – тірі жүйелер физикасы. Физикадан асқан ғылым. Физикаға қажетті бір ғылым бар. Ол – математика. Математикасыз фи­зиканы түсіндіре алмайсыз. Мысалы, кварк. Ол көрінбейді. Оны тек мате­мати­калық жолмен бар деп отырмыз. Оны математикалық жолмен ғана табуға болады. Математикасыз физика ешқашан алға баса алмайды. Математика қызмет етуші ғылым. Сонда әл-Фараби «метафизикадан кейін ғылым жоқ» – дейді. «Метафизика» деп отырғаны ол – пәл­сапа. Физикалық тұрғыдан бір нәрсені нақты түсіндіресің, ал бір нәрсені ойша түсіндіресің. Нәрсені ойша түсіндіретін – пәлсапа. Ол ғылымдардың ғылымы. Бұл ғылым ең жоғарғы табиғи ғылымы метафизика немесе құдіретті ғылым деп аталады. Ғылым осымен тәмам.

**4-5 Тақырып** «әл-Фараби онтологиясы»

Дәстүрлі түркі мәдениетінің әмбебаптарын герменевтикалық жолмен зерделеген ойшылдардың қатарына біздің белгілі қандасымыз Әбу Насыр Әл-Фарабиді жатқызамыз. Оның шығармашылығы Шығыс пен Батыстың көптеген ғылыми орталықтарында, олардың ішінде Алматыда зерттеледі. Алматыда 2000 жылы "Әл-Фараби мұрасы және әлемдік мәдениет" және 2009 жылы "Әл-Фараби мұрасы және мәдениетаралық сұхбат мәселелері" деген тақырыптарда халықаралық конгресс өтті, осы тақырыптарда көлемді еңбек жарық көрді. Әл-Фараби философиясының ең негізгі ұғымы "бақыт" болса, ол түркі онтологиясы мен мәдениетіне өзек болып келетін "құт" ұғымымен астасып жатыр. "Біз философия арқылы ғана бақытқа жете аламыз", – дейді ұлы түрік ойшылы Әл-Фараби.

**6 Тақырып** «әл-Фараби гнесеологиясы. Таным туралы ілім»

Әл-Фарабидің «Интеллект мағынасы жайында» деп аталатын зерттеуінде ақыл-парасатты жан-жақты қарастырып, синтездеп, оны «потенциалды интелект», «актуальды интеллект», «жүре келе дарыған интеллект», «әрекетшіл интеллект» сияқты категорияларға жеке бөліп, қарастырады. Әл-Фараби «жүре келе дарыған интеллект» жайлы парасатты ой қорытындысын былай шығарған: адам туғаннан ақылды болып тумайды, интеллектің өзі жүре келіп пайда болады. Әл-Фарабидің гнесеологиясы Абай мораль ілімінде де бар. Мысалы, Абай он тоғызыншы қара сөзінде: Адам ата-анадан туғанда есті болмайды: естіп, көріп, ұстап, татып ескерсе, дүниедегі жақсы, жаманды таниды дағы, сондайдан білгені, көргені көп болған адам білімді болады» деген. Екі ғұламаның тұжырым айырмашылығы мынада: Әл-Фараби адамның интеллектік ойлау формасын дөп басып айтады, ал Абай интеллект ұғымының дәл атын атамай, ес деген сөзбен баламастырады.

**7 Тақырып** «әл-Фарабидің логика ілімі»

Әл-Фарабидің “Ғылымдардың жіктелуі туралы трактатында” логика ғылымының сегізінші бөлімі ретінде поэтика аталады: “Логиканың бұл бөлімі поэзияны талдау қағидаларын, кең таралған поэтикалық пайымдаулар мен өнердің өзге де салаларында қолданылатын пайымдау түрлерін қамтиды. Сондай-ақ ол өлең өнерінің барлық заңдылықтарын бүге-шігесіне дейін сипаттайды, өлеңнің, поэтикалық пайымдаудың түрлерін, олардың ерекшеліктерін, жасалу жолдарын, көркемдікке, шеберлікке, биік сапаға қол жеткізу әдістерін ашып көрсетеді” (аудармалар біздікі –А.Ә.) деп тұжырымдайды ғалым . Тағы бір назар аударатын жайт, Фараби өз еңбегінде поэтиканы логикадан таратып, поэтикалық пайымдаулар мәселесін бірінші кезекке қойғанымен, таза поэзия табиғатына тән ұғымдарды да ұмыт қалдырмай, тұтастықта қарастырған.

**8 Тақырып** «әл-Фараби ғылымы және қазіргі заман»

Ілгергі дәуірде Әл-Фарабиді туған елі­мен байланыстыру, жан-жақты зерт­­теп-зерделеуге мүмкіндік болмады. Ұлы ұстаздың есімі қазақ жұрты­на бел­гілі болған кезден бас­тап, оның мұ­расы ұлттық сананың оянуы­на және ны­ғаюына ықпал етті. Фара­би мұрасын ұлықтауға белгілі мемле­кет және қоғам қайраткерлері, ғалым­дар мен зерт­теушілер көп еңбек сіңірді. Кеңестік дәуірде Ғылым академия­сында құрылған Әл-Фараби еңбек­терін зерттейтін шығар­машылық топқа көрнекті философ-ғалым Ағын Қасым­жанов жетекшілік етті. Осы бастама­лар­дың нәтижесінде Алматы қаласы Әл-Фараби мұрасын зерттеуді үйлесті­ретін ғылыми орталыққа айналды. Ат­қарылған жұмыстар шетел ғалымдары арасында да кеңінен танымал болды. XX ғасырдың 60-70 жылдарында қазақ оқымыстыларының табанды зерт­теулерінің арқасында ұлы ойшылдың еңбектері Қазақ еліне оралды. Осылайша «екінші ұстаз» туған топырағымен қайта қауышты. Әрине, бұл айтуға ғана оңай. Өйткені сол тұс­та көптеген елдерде әл-Фараби секілді әлемдік деңгейдегі ірі тұлғаны өздеріне қарай икемдеу үрдісі жүріп жатты.

**9 Тақырып** «әл-Фараби натурфилософисы және қазіргі заман»

Фарабидің философиялық жүйесінде маңызы кейінірек барып біліне, анықтала бастаған бірден көзге түсе қоймайтын жерлері көп, олар қазіргі заманғы терминология бойынша айтсақ, материалистік нышанды немесе идеализм мен материализм арасындағы ауытқуды білдіреді. Фарабидің философиялық жүйесі ортағасырлар философиядағы барлық проблемаларды қамтиды деп айтсақ артық болмайды. Олар: болмыс жөніндегі ілім, материя және оның дамуы туралы мәселе, адамның тану әрекеті — проблемасы, логика мәселелері, ақыл және оның адамның қоғамдық іс-әрекеттеріндегі алатын орны, этика, эстетика мәселелері, натурфилософия және ғылымдар методологиясы, проблемалары, т.б.

**10 Тақырып** «әл-Фарабидің азаматтық ғылымы»

«Сөз - ғылымдардың классификациясы туралы» еңбегінде «Азаматтық ғылым» туралы айта келіп, «Бұл ғылым осылардың қандайы шын бақыт болып табылады, ал қандайы шындығында осындай болмаса да, қиялдағы бақыт болып табылады. Шын бақыттың бұл өмірде болуы мүмкін емес, осы өмірден соң келетін басқа өмірде ғана болады, ал бұл айтып отырғанымыз - о дүние. Қиялдағы бақытқа келсек - бұл мысалы, байлық, дәреже, рахат - бұлардың барлығы да осы өмірдегі мақсат» (сонда, 191-бет)-деп, мәселеге діни тұрғыдан келеді.

**11 Тақырып** «Әл-Фарабидің әлеуметтік-саяси идеалы және қазіргі дәуір»

Әбу Насыр әл-Фарабидің шығармалар жинағының 4 -томына ұлы Шығыс энциклопедисінің әлеуметтік, саяси, этикалық және эстетикалық мәселелерді көтеретін еңбектері енгізілген. Оның этика, эстетика, әлеуметтік-саяси философияға байланысты трактаттарының гуманистік және философиялық антропологиясы қазіргі кездегі маңызды мәселелерімен үндес.

**12 Тақырып** «әл-Фарабидің этикалық көзқарастары»

Этика Фараби мұрасының ішінде үлкен орын алады. Этиканы ол ең алдымен жақсылық пен жамандықты ажыратуға мүмкіндік беретін ғылым деп қарады. Сондықтан оның этика жөніндегі концепцияларында жақсылық, мейірбандық категориясы басты орын алады. Жақсылық мазмұн-мағынаның бір бөлігі, сондықтан ол материяның өзінде бітіп қайнап жатыр. Ал жамандық жақсылық сияқты емес, ол болмыс жоқ жерден пайда болған дейді. Ұлы ғалымның осынау этикалық ойларынан терең гуманизмнің лебі еседі, ол адам баласын жаратылыстың, бүкіл жан иесі атаулының биік шоқтығы, сондықтан да оны құрметтеу, қастерлеу керек деп түсінеді. Бірақ жамандықты жақсылық жеңгенде ғана адам баласы ізгі мұратына жетеді деп қарайды. Фараби бұл салада жасаған қорытындысының басты түйіні – білім, мейірбандық, сұлулық үшеуінің бірлігінде, Фарабидың гуманистік идеялары әлемге кең тараған.

**13 Тақырып** «Өнер философиясы»

Әлемге танымал болған Фарабидің Музыканың улкен кітабы атты еңбегі кейінгі жазылған бірнеше ғалымдардың трактаттарының жинағы деген көзқарастар да бар. Музыканың улкен кітабының алғы сөзінде Фараби музыканың ежелгі заманғы ғалымдардың көзқарастарымен көбімен келісе алмайтынын, кейбір қателерін тапқанын, теориясының жағдайы мен сапасына өзінің қанағаттанбағандығын, яғни көңілі толмағандығын айтқан, онда айтылған барлық басқа өнерлер әсіресе , музыка өнері,  толық түрде зерттелмегендігін жазады  және   пайымдалған немесе қабылданған  пікірлердің көпшілігі мазмұны түсініксіз, олардың мазмұнының бір- бірімен байланысы жеткіліксіз болғандығын көрсетеді.

**14 Тақырып** «Әл-Фарабидің мұрасы және Ислам, Батыс Еуропа философиясының дамуы»

Қазіргі уақытта Әл-Фараби ойларының өзектілігі қайтадан арта түсуде. Оның көзқарасында саясат, дін және бақыттың өзара терең қатынасы көрсетілген. Бүгінде әлем Ислам және Батыс өркениетінің текетіресу қаупі алдында тұрғанда, ислам мәдениетімен астасатын экстремистік және лаңкестік көңіл-күй үдеп келе жатқан кезде, ұлы философтың мұрасы адамзаттың түрлі көзқарасын шешуге көмек бере алады. Бүгінгі күнге дейін оның логика, метафизика, этика, саяси және әлеуметтік философия, музыка мен медицинаға арналған жүзден аса трактаттары сақталған. Ол ең алғаш болып музыканы математикалық негізде жүйелеп, оны ғылымның бір бағыты ретінде көрсеткен.

**15 Тақырып** «Әл-Фарабидің қазақ философиялық дискурсындағы мұрасы»

Ортағасырлық ислам мәдениеті мен философиясы өз дәуірінен озып, қазіргі күнде де адамзат игілігі үшін қызмет етуде. Екінші ұстаз атанған әл-Фараби сынды ғылымдағы ірі тұлға арқылы қазақ халқы өзін мақтан тұтады. Ол өзінің керемет философиялық ілімдері арқылы түркілік ойлау, түркілік дүниетаным, түркілік интеллект мүмкіндігінің қан­шалықты жоғары екендігін бүкіл Еуропаға паш етті.

**Ұсынылған әдебиеттер:**

1. Алтаев Ж.А. Ортағасыр классикалық ислам философиясы. Оқу құралы. Қазақ университеті, Алматы, 2015 жыл.
2. Әл-Фараби және қазіргі заман. Оқу құралы. «Қазақ университеті», Алматы, 2014 жыл.
3. Алтаев Ж.А., Фролов А.А. Ислам философиясы. Оқулық. «Эверо», Алматы, 2013 ж.
4. Әл-Фараби және заманауи Қазақстан философиясы. Ұжымдық монография. «Қазақ университеті», Алматы, 2012 ж.
5. Абу Наср аль-Фараби. Добродетельный город: философские трактаты. – Алматы, Международный клуб Абая, 2014. – 504 с.

**Қосымша әдебиеттер:**

1. Әл-Фараби. Философиялық трактаттар, – Алматы, 1970.
2. Әл-Фараби. Әлеуметтік-этикалық трактаттар. – Алматы, 1973.
3. Әл-Фараби Математикалық трактаттар. – Алматы, 1972.
4. Әл-Фараби Әлеуметтік-этикалық трактаттар. – Алматы, 1973.
5. Әл-Фараби. Логикалық трактаттар. – Алматы, 1975.
6. Гафуров Б.Г., Касымжанов А.Х. Аль-Фараби в истории культуры. – М.,1975.
7. Көбесов А. әл-Фараби. – Алматы, 1971. − 125 б.
8. Абу Наср аль-Фараби. Книга о музыке: философские трактаты. – Алматы, Международный клуб Абая, 2014. – 508 с.
9. Абу Наср аль-Фараби. Книга разума. – Алматы, Международный клуб Абая, 2014.

**Баға қою ережелері:**

|  |  |  |
| --- | --- | --- |
| **Дәстүрлі баға** | **Баллдар** | **Жауаптың сипаттамасы** |
| **Үздік** | **90-100** | Докторанттың емтихан сұрақтарына толық жауап беруі, қойылып отырған сұрақтар бойынша жанжақты білімін көрсетуі, сұрақтардың мазмұнын ашуы, түпнұсқаларды және философиялық категориалдық аппаратты қолдана отырып, материалды айқын да түсінікті баяндауы, сұрақтар бойынша өзіндік көзқарасын анық жеткізуі және мәселені талдау дағдысын көрсете білуі |
| **Жақсы** | **70-89** | Сұрақтарға жауап беруде аздаған кемшіліктердің болуы, түпнұсқаларға сүйене отырып толық жауап берумен қатар, жекелеген кемшіліктер жіберу |
| **Қанағаттанарлық** | **50-69** | Сұрақтарға жауап беруде елеулі қателердің болуы, сұрақтардың мазмұнын жалпылама түрде білу, мәселені талдау дағдысын көрсете алмау, маңызды мазмұндық қателер жіберу |
| **Қанағаттанғысыз** | **0-49** | Сұрақтарға дұрыс жауап бермеу, тақырыпты нашар баяндау, пән бойынша білімін көрсете білмеу |